Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10351

3. Felszállási akadálymentességi korlátozások 3.1 A repülőgép nem szállhat fel olyan tömeggel, amely meghaladja a repülésvégrehajtási kézikönyvben meghatározott, teljes felszállási repülési pályának megfelelő felszállósúlyt (tömeget), amely lehetővé teszi az összes akadály függőlegesen legalább 10.7 méter (35 láb) magassággal vagy oldalirányba legalább 90 méter és 0.125 D távolsággal történő biztonságos átrepülését. A D az a vízszintes távolság, amelyet a repülőgép a 3.1.1 – 3.1.3 pontokban meghatározottak kivételével a rendelkezésre álló felszállási távolság vége után megtesz. A teljes felszállási repülési pályától történő engedélyezett eltérés meghatározása alkalmával, melynek célja, hogy az akadályokat legalább a meghatározott távolságokkal elkerüljék, abból indulnak ki, hogy a repülőgépet nem döntik be (nem kezdenek fordulóba) mielőtt a teljes felszállási repülési pálya biztonsági távolsága legalább 15.2 méter (50 láb) az akadályok felett, továbbá a bedöntés mértéke ez után sem haladja meg a 15°-ot. A figyelembe vett teljes felszállási repülési pálya a repülőtér tengerszint feletti magassága valamint a felszállás időpontjában uralkodó külső hőmérsékleti és szélviszonyoknak megfelelő. 3.1.1 Ahol a tervezett repülési pálya 15°-osnál nagyobb irányváltozásokat nem tartalmaz; és;

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes